《奉命辑全唐文赴西苑万善殿翻阅释典 其一》
清代·孙尔准

谁来天上溯银流，一叶凌虚太乙舟。莲海径从香界渡，蓬山不是世间秋。

旃檀缥缈行边惹，楼阁溟濛望里浮。每怅三神波浪隔，乘槎真个到瀛洲。

作者简介：（1772—1832）江苏金匮人，字平叔，号莱甫。嘉庆十年进士。官至闽浙总督。曾解决彰化械斗事件，安定台湾民心。为官政从宽大，努力修举水利。卒谥文靖。有《泰云堂集》。